laion/Wikipedia-Exotic huggingface dataset:
המכללה לאיכות השלטון בישראל

המכללה לאיכות השלטון בישראל, היא עמותה רשומה מייסודה של התנועה למען איכות השלטון בישראל. המכללה נוסדה בשנת 2001 במטרה לקדם יצירת חברה המקדמת את ערכי הדמוקרטיה, שלטון החוק ונורמות מנהל תקין. מייסד המכללה ויו"ר הוועד המנהל הוא אליעד שרגא ומנכ"ל המכללה הוא ד"ר שחף גל. יעדיה המוצהרים של המכללה הם קידום ערכי שלטון החוק, הדמוקרטיה, טוהר המידות, היושרה, האתיקה השלטונית ואיכות השלטון בחברה ובמוסדות השלטון בישראל, הנחלתם וביסוסם. הסקטור הציבורי - מסגרת זו כוללת טיפול ברשויות המקומיות ובמועצות האזוריות, חברות ממשלתיות ותאגידים סטטוטוריים, בהם גם מן הסקטור הביטחוני ומשרדי הממשלה. בכל אלו מתקיימות פעולות להטמעת תוכנית האתיקה, שפותחה במרכז לאתיקה של המכללה, ומטרתה לימוד והטמעה אפקטיביים של תרבות אתית מבוססת ערכים לעובדי הארגונים למען שיפור האקלים האתי בארגון ופיתוחו של קוד אתי במסגרתו. תוכנית זו הופעלה עד כה (2012) בכ-20 רשויות מקומיות. הסקטור האזרחי - מסגרת זו מופעלת בחינוך הפורמלי והבלתי פורמלי, בקרב בתי ספר, מכינות קדם צבאיות, מוסדות להשכלה גבוהה, תנועות נוער ומתנ"סים. הפעילות המרכזית במוסדות אלה מבוצעת, באמצעות מרכז אזרחות במכללה בקידום שדרת מנהיגות עירונית, למען הצמחת והעצמת מנהיגות ערכית מקומית, קידום הטמעת עקרונות הדמוקרטיה וערכי איכות השלטון, תוך פיתוח מודעות ומעורבות אזרחית. תוכניות מרכז האתיקה: כתיבת קוד אתי לארגון והטמעתו בהשתלמויות בקרב חברי הארגון, הקמת מנגנוני אתיקה (נציב אתיקה, ועדת אתיקה, "קו חם", נאמני אתיקה) בארגון. השתלמויות וסדנאות אתיקה חד-פעמיות וגם מודולריות המיועדות לבכירים, מנהלים ועובדים ברמות שונות. ההשתלמויות כוללות דיונים על אתיקה, אתיקה מקצועית ושלטונית, מבחינות בין אתיקה למשפט, עוסקות באתיקה יישומית באתיקה ככלי ניהולי, מלבנות דילמות אתיות ומטמיעות את הקוד האתי. תוכניות מרכז אזרחות: הקמת שדרת מנהיגות ערכית עירונית הכוללת: פרלמנט ילדים או נוער, כתבים צעירים לבקרה אזרחית, מנהיגות ליזמות אזרחית, בית קפה - אתיקה לנוער, מנהיגות אזרחית של צעירים ובוגרים. הכשרת אנשי חינוך ומדריכים להובלת תהליכים ערכיים בחינוך הפורמלי והא-פורמלי להטמעת ערכי איכות השלטון והדמוקרטיה בשדה החינוכי. במכללה מתקיימים גם מרכז למחקר ופיתוח ומדיניות ומרכז למשילות. אתר המכללה לאיכות השלטון בישראל המכללה לאיכות השלטון בישראל, באתר "גיידסטאר ישראל"
כביש 888

כביש 888 הוא כביש אורך בצפון ישראל, המתחיל בצומת בית צידה (כביש 87) ומסתיים בצומת בית המכס (כביש 91). תל בית צידה פארק הירדן ערך זה הוא קצרמר בנושא רמת הגולן ובנושא תחבורה. אתם מוזמנים לתרום לוויקיפדיה ולהרחיב אותו.
אלגרס

אלגרס (קטלאנית alguerès או; איטלקית algherese) היא ניב של השפה הקטלאנית שמדובר על ידי צאצאי המתיישבים הקטלאנים בעיר אלגרו שבסרדיניה. בשנת 1997 הוכרה השפה באזור האוטונומי של סרדיניה כראויה לעידוד ולשימור, ויחד עימה, זכו להכרה עוד שלושה ניבים סרדים: טברקינו (tabarchino), סאסארזה (sassarese) וגלורסה (gallurese). הקטלאנית הגיעה לסרדיניה בשנת 1354 על ידי תושבים קטלאנים מממלכת אראגון, אשר היגרו לאזור הצפון-מערבי של האי והנחילו לו את שפתם. תוך זמן קצר הייתה הקטלאנית לשפה המדוברת בעיר ושמרה על מעמדה זה עד למאה ה-20. עם זאת, לאחר מלחמת העולם השנייה, החל פיחות במעמדה שנגרם כתוצאה מהגירת סרדים אל אלגרו והפיכתה של השפה האיטלקית לשפה המדוברת בהשפעת המהפכה התקשורתית. לפי סקר משנת 2004 22.4% מאוכלוסיית העיר רואים באלגרס את שפת אימם. להלן התפלגויות השימוש בשפה לפי הסקר . מבינים : 90,1% קוראים : 46,5% מדברים: 61,3% כותבים : 13,6% Josep Sanna: מילון אלגרזי-קטלאני 1988; ISBN 84-7129391-9[1] Scala Luca Català de l’Alguer. Criteris de llengua escrita. Publicacions de l’Abadia de Montserrat 2003 ISBN 978-84-8415-463-1 El català de l'Alguer - בקטלאנית Emissió de televisió en català alguerès - תחנת שידור טלוויזיות מאיטליה https://web.archive.org/web/20080411005607/http://www.publivideo.it/alguer/sibilla.htm Lo Cant de la Sibil·la] - שירים בקטלאנית מקור
מכון פרימטר לפיזיקה תאורטית

מכון פרימטר לפיזיקה תאורטית (Perimeter Institute for Theoretical Physics, בקיצור מכון פרימטר או PI) הוא מכון מחקר עצמאי המוקדש לסוגיות יסוד בפיזיקה תאורטית ונמצא בווטרלו, אונטריו שבקנדה. מכון פרימטר נוסד ב-1999 על ידי מייק לזארידיס, מייסד ומנכ"ל משותף של Research In Motion. הוא הכריז על תרומה ראשונית של מאה מיליון דולר ב-23 באוקטובר 2000. ביוני 2008 תרם ביחד עם אופליה טונג חמישים מיליון דולרים נוספים. פעילויות המחקר החלו בשנת 2001. בד בבד עם פעילויות המחקר, מתפקד מכון פרימטר כתוכנית מצוינות בינלאומית ומארח כל קיץ את ה-ISSYP, מחנה פיזיקה לתלמידי תיכון. בתחילה פעל מכון פרימטר מתוך משרדי הדואר ההיסטוריים של העיר ווטרלו ברחוב קינג. באוקטובר 2004 עבר למבנה שעוצב על פי הזמנה ברחוב קארולין, מול אגם סילבר בפארק ווטרלו. מתכנן הבניין היה הארכיטקט מהחברה המונטריאולית Saucier + Perrotte, שקיבל את מדליית המושל הכללי לעיצוב ארכיטקטוני במאי 2006. הבניין הניצב בסמוך למכון מאכלס את גלריית האמנות Canadian Clay and Glass Gallery, זכה באותו הפרס לארכיטקטים בשנת 1997. מבנה מכון פרימטר מאופיין בחזות של זכוכית שקופה לאורך צדדיו הצפוני והמערבי, בניגוד לקירות של רעפי מתכת שחורים המכסים את יתרת הבניין. משרדו של כל חוקר, כמו גם חדרי ישיבות שונים, מציגים לוחות המכסים קיר שלם לצורך עבודה לבד או בקבוצה. המשרד למחקר והמצאה במחוז אונטריו הכריז במרץ 2006 על התחייבות להעניק תרומה של חמישים מיליון דולרים למכון פרימטר. בצד מחויבותו למחקר מדעי אירח מכון פרימטר מספר תוכניות מצוינות שכללו הרצאות בפיזיקה, ארוחות ערב והופעות מוזיקליות. ביסטרו החור השחור שלו (Black Hole Bistro) מציג לעיתים הזמנות לארוחות ערב ובהן הופעות ג'אז, בארוק, והרכבים אחרים. מכון פרימר מארח גם הרצאות ציבוריות שנערכות בבתי ספר תיכון מקומיים באזור קירצ'נר-ווטרלו. בית ספר קיץ הבינלאומי לפיזיקאים צעירים (ISSYP) מהווה תוכנית מצוינות המקבצת קבוצות של חמישים תלמידים בעת ובעונה אחת מבתי ספר תיכון רבים בתוכנית לימודים הכוללת את החידושים האחרונים בפיזיקה התאורטית. תלמידים מתארחים באוניברסיטת ווטרלו ושוהים שעות רבות כל יום במחיצתם של חוקרי פרימטר, לומדים באמצעות פעילות משותפת עם עמיתיהם כמו גם מהרצאות מפתח מפיזיקאים מובילים. במסגרת התוכנית לומדים פיזיקה ומתמטיקה גם יחד בלימודי ליבה ומציעים מבוא לפעילויות מחקר באמצעות סדנאות בהנחיית חוקרים במכון. הרצאות מפתח מעניקים גם חוקרים המבצעים השתלמות פוסט-דוקטורט וגם חוקרי קבע במכון, בכללם לי סמולין ופוטיני מרקופולו-קלאמארה. הנושאים המוצגים בפני התלמידים הם פרשנויות לתאוריות של חורים שחורים, יחסי מרחב-זמן, תורת המיתרים, רשת-סליל, מחשב קוונטי ומכניקת הקוונטים. בשנת 2006 התרחבה התוכנית מקבוצה של עשרים תלמידים מרחבי קנדה לקבוצות שונות המונות חמישים תלמידים כל אחת, שנקבצו מחמש יבשות ברחבי תבל. מדיה וקבצים בנושא מכון פרימטר לפיזיקה תאורטית בוויקישיתוף אתר האינטרנט הרשמי של מכון פרימטר לפיזיקה תאורטית הבלוג של סאבין הוסנפלדרס במכון פרימטר מכון פרימטר לפיזיקה תאורטית, ברשת החברתית אקס (טוויטר) מכון פרימטר לפיזיקה תאורטית, סרטונים בערוץ היוטיוב
רכבת בין-עירונית

רכבת בין־עירונית היא אמצעי תחבורה שמטרתו להסיע נוסעים במהירות גבוהה בין מטרופולינים מרוחקות יחסית זו מזו. לרכבות אלו תדירות משתנה, החל ממספר רכבות בשעה ועד לרכבות ספורות בשבוע, בהתאם למרחק בין הערים, גודל האוכלוסייה בכל אחת מן הערים והצורך של התושבים לנסוע מאחת לשנייה. בדרך כלל הרכבות יעצרו בתחנות ספורות לאורך המסלול או שלא יעצרו כלל (רכבות ישירות), מה שמאפשר מהירות נסיעה ממוצעת גבוהה באופן יחסי. על המסילות עצמן להיות באיכות גבוהה ללא עיקולים ושיפועים קשים, מה שיאפשר נסיעה מהירה יותר. גם הקטרים והקרונות צריכים להיות מותאמים לנסיעה מהירה, גם על חשבון זמני תאוצה ובלימה ארוכים יותר. בקווים ארוכים שמתפרשים על גבי קילומטרים רבים או שנמשכים שעות רבות, יש חשיבות גבוהה לנוחות הנסיעה גם על חשבון קיבולת הנוסעים ולכן ברכבות כאלו ניתן למצוא קרונות שינה, קרון מסעדה ושירותים נוספים לרוב בתשלום נוסף. בהגדרה הבין־לאומית, רכבת פרוורית יכולה להגיע עד טווח של 150 ק"מ מהעיר הגדולה. על פי הגדרה זו, כל קווי הרכבת במדינת ישראל הם למעשה פרווריים. נכון ל־2010 מקובלה בישראל ההגדרה כי רכבת בין־עירונית היא רכבת המקשרת בין הערים הגדולות או המרוחקות יחסית והמהוות מרכז מטרופוליני: חיפה, תל אביב, ירושלים, באר שבע (בייצא מן הכלל משום מה הקו תל אביב – באר שבע דרך אשקלון), ואילו כל שאר הרכבות הן רכבות פרווריות. בשנות ה־90 הכינה החברה הצרפתית "סופרטו" תוכנית אב לרכבת, שביטלה את הצורך במערכות מסילתיות שונות לרכבות בין־עירוניות ולרכבות פרווריות, והציעה רכבת משולבת שתהיה גם עירונית, גם פרוורית וגם בין־עירונית על רשת מסילות משותפת. לפי מדיניות רכבת ישראל מיטשטשים ההבדלים בין שני סוגי הרכבות, בגלל אי יכולת לעמוד בתדירויות גבוהות ובשימוש בתשתית ובקרונות זהים. תהליך ההצטיידות העובר על רכבת ישראל ותוכניות החישמול הם צעד לקראת הפרדה ממשית בין רכבת פרוורים ובין רכבת בין־עירונית. לפי תוכניות רכבת ישראל, המדינה הייתה מחולקת לארבעה אזורים: חיפה, תל אביב, ירושלים ובאר שבע. ביניהם חיברה רכבת בין־עירונית שעצרה במעט תחנות לאורך הדרך. לכל אזור בנפרד הייתה רכבת פרוורית שנקזה את כל האוכלוסייה מסביב לעיר הגדולה אל מרכזה. כעת פועלים שישה קווי רכבת בין־עירוניים: נהריה – חיפה – תל אביב – נמל התעופה בן-גוריון – מודיעין נהריה – חיפה – תל אביב – קריית גת – באר שבע כרמיאל – חיפה – תל אביב – קריית גת – באר שבע הרצליה – תל אביב – נמל התעופה בן-גוריון – ירושלים נהריה – חיפה – תל אביב – נמל התעופה בן-גוריון (קו לילה) הרצליה – תל אביב – נמל התעופה בן-גוריון – ירושלים (קו לילה) החל מה־1 באפריל 2018 חלוקת רכבות הנוסעים בישראל לבין־עירוניות ופרווריות למעשה בוטלה. תחבורה רכבת נוסעים רכבת פרוורית מדיה וקבצים בנושא רכבת בין-עירונית בוויקישיתוף
ליזי מקגוויר ממריאה לרומא

ליזי מקגוויר ממריאה לרומא (באנגלית: The Lizzie McGuire Movie) הוא סרט קולנוע קומי אמריקאי משנת 2003, מבוסס על סדרת הטלוויזיה של דיסני - "ליזי מקגוויר". הסרט הוקרן לראשונה בארצות הברית ב-2 במאי 2003, והופק על ידי חברת וולט דיסני. הסרט מספר על ליזי (הילרי דאף) שנוסעת לטיול כיתתי ברומא. על אף ביקורות שליליות רבות שקיבל, הסרט זכה להצלחה כלכלית והרוויח יותר מ-55.5 מיליון דולר ברחבי העולם. גרסת ה-DVD יצאה ב-12 באוגוסט 2003. אחרי שליזי מקגוויר (הילרי דאף) סיימה את חטיבת הביניים, היא יוצאת עם כיתתה וחברה הטוב גורדו (אדם למברג) לטיול קיץ לרומא בליווי המנהלת שלהם לעתיד (אלכס בורסטיין). במהלך הטיול ליזי נתקלת ב"זמר" פופ איטלקי מפורסם בשם פאולו (יאני גלמן) אשר נפרד מחברתו לבמה שמאוד דומה לליזי, הזמר האיטלקי מזמין את ליזי להצטרף אליו להופעותיו כמחליפה לשותפה הקודמת שלו שעזבה כי הוא לא יודע לשיר, ליזי נענית בחיוב. גורדו, חברה מהכיתה, שנאלץ להעביר חלק מהטיול בלי ליזי ובחיפוי עליה בזמן שהיא נעדרת, אינו מרוצה מהעניין ורוצה שליזי תהיה איתו. בסרט ליזי עוברת עליות ומורדות ולומדת עם גורדו מה היא חברות אמיתית. 2003 מועמדויות פרס נבחרי הנוער: "הסרט הנבחר - קומדיה" פרס נבחרי הנוער: "השחקנית הנבחרת בסרט קומדיה" (הילרי דאף) פרסים פרס נבחרי הנוער: "כוכבת הסרט הנבחרת" (הילרי דאף) 2004 מועמדויות פרס ליאו: "האפקטים המיוחדים הטובים ביותר" מדיה וקבצים בנושא ליזי מקגוויר ממריאה לרומא בוויקישיתוף אתר האינטרנט הרשמי של ליזי מקגוויר ממריאה לרומא (באנגלית) "ליזי מקגוויר ממריאה לרומא", במסד הנתונים הקולנועיים IMDb (באנגלית) "ליזי מקגוויר ממריאה לרומא", באתר נטפליקס "ליזי מקגוויר ממריאה לרומא", באתר AllMovie (באנגלית) "ליזי מקגוויר ממריאה לרומא", באתר Rotten Tomatoes (באנגלית) "ליזי מקגוויר ממריאה לרומא", באתר Box Office Mojo (באנגלית) "ליזי מקגוויר ממריאה לרומא", באתר Metacritic (באנגלית) "ליזי מקגוויר ממריאה לרומא", באתר אידיבי "ליזי מקגוויר ממריאה לרומא", באתר דיסני+ סרטים (באנגלית) "ליזי מקגוויר ממריאה לרומא", במסד הנתונים הקולנועיים KinoPoisk (ברוסית) האתר הרשמי של הסרט (באנגלית) The Lizzie McGuire Movie (2003), Rotten Tomatoes Box Office Mojo. "Lizzie McGuire Movie". Retrieved 2007-12-02.
הסכם פריז (1920)

הסכם פריז, שנחתם ב-20 באוקטובר 1920, על ידי המדינות העיקריות החברות בברית שניצחה במלחמת העולם הראשונה, הכיר באיחוד של בסרביה עם רומניה. לאחר מהפכת אוקטובר התנהלה בשטחי האימפריה הרוסית לשעבר מלחמת אזרחים בין השלטון הסובייטי ובין כוחות מזוינים שהתנגדו לו, כוחות דיסידנטיים וצבאות זרים שפלשו למדינה המתפרקת. לאחר שהצבא הרומני פלש לבסרביה והשתלט עליה, ב-9 באפריל 1918 הכריזה מועצת הארץ של בסרביה על איחוד עם רומניה. מדינות ההסכמה, שהתכנסו בפריז באוקטובר 1920, הכירו באיחוד. נציגי ברית המועצות, היורשת של האימפריה הרוסית, לא השתתפו בכינוס ואף פעם לא הכירו באיחוד. יפן הכירה באיחוד, אך לא אשררה אותו אף פעם לאחר שקיבלה הטבות דיג בהסכם עם ברית המועצות. ארצות הברית התנגדה להכרה באיחוד, מאותה סיבה. בגלל מיעוט המאשררים ההסכם לא נכנס לתוקף אף פעם. בריטניה, צרפת ואיטליה אשררו את ההסכם. בשנת 1940 הגישה ברית המועצות אולטימטום לרומניה על בסיס הסכם ריבנטרופ–מולוטוב, והביאה ליציאת הצבא והממשל הרומני מבסרביה שסופחה לברית המועצות ובכך בוטל האיחוד. Ion Ţurcanu, Istoria românilor (ברומנית) הסכם פריז, באתר אנציקלופדיה בריטניקה (באנגלית)
חוליו ארקה

חוליו אנדרס ארקה (בספרדית: Julio Andrés Arca; נולד ב-31 בינואר 1981 בקילמס שבארגנטינה) הוא כדורגלן ארגנטינאי המשחק בעמדת המגן השמאלי או הקשר המרכזי. הוא מחזיק בדרכון איטלקי. ארקה החל את הקריירה במחלקת הנוער המשובחת של ארחנטינוס ג'וניורס הידועה בייצור כישרונות ובה גדלו חלק מגדולי שחקני ארגנטינה. ב-1998 הוא ערך את הופעת הבכורה במדי הקבוצה הבוגרת בה שיחק עד שנת 2000. בשנת 2000, אחרי שהרשים את מגלי הכישרונות של סנדרלנד בתום משחקה של ארגנטינה הצעירה עם מקבילתה האנגלית, הוחתם ארקה על חוזה תמורת 3.5 מיליון ליש"ט. כבר בעונתו הראשונה סחט ארקה מחמאות ואף נבחרת לשחקן הצעיר המצטיין של העונה. בעונתו השנייה נפצע לתקופה ארוכה וחווה פציעות חוזרות אשר גרמו לו להיעדר מהמגרשים ברוב חלקי העונה. ארקה העדיף להישאר בקבוצה גם עם ירידתה לליגה הראשונה, הוא היה משחקניה המצטיינים של הקבוצה אשר זכתה בעלייה בעונת 2004/2005. במהרה הפך ארקה לחביב הקהל גם לנוכח יכולתו, סגנון משחקו ההתקפי והטכני ונאמנותו לקבוצה. בעונת 2005/2006 סנדרלנד ירדה שוב לליגה הראשונה וארקה הועבר למידלסברו תמורת 1.75 מיליון ליש"ט. בהופעת הבכורה שלו במדי מידלסברו, שבר ארקה אחד מאצבעות כף רגלו והושבת לתקופה קצרה. עם חזרתו מהפציעה, הפך ארקה לשחקן הרכב. כמו בסאנדלרנד, ארקה הוא אחד השחקנים האוהבים של הקהל. יכולתו במדי הקבוצה הביאה את מאמנו גארת' סאות'גייט להצהיר שלארקה מגיע זימון לנבחרת. ארקה מונה כקפטן הקבוצה בעונתו השנייה בקבוצה. ארקה שימש כקפטן הנבחרת הצעירה וזכה איתה גם במונדיאל הנוער ב-2001. עם זאת, ארקה טרם ערך הופעת בכורה במדי הנבחרת הבוגרת למרות יכולתו הטובה והמחסור במגנים שמאליים בנבחרת. בדצמבר 2007 דחה ארקה את הרעיון לקבל דרכון בריטי ולשחק עבור נבחרת אנגליה. מדיה וקבצים בנושא חוליו ארקה בוויקישיתוף אתר האינטרנט הרשמי של חוליו ארקה חוליו ארקה, באתר Transfermarkt חוליו ארקה, באתר BDFutbol חוליו ארקה, באתר WorldFootball.net חוליו ארקה, באתר FootballDatabase.eu פרופיל המאמן, באתר Transfermarkt ארקה דוחה את האפשרות לייצג את אנגליה
גונסאלו רודריגס

גונסאלו חאבייר רודריגס פראדו (בספרדית: Gonzalo Javier Rodríguez Prado; נולד ב-10 באפריל 1984 בבואנוס איירס, ארגנטינה) הוא כדורגלן ארגנטינאי המשחק בעמדת הבלם בסן לורנסו. גונסאלו החל את הקריירה בסן לורנסו. הוא ערך את הופעת הבכורה במדי הקבוצה ב-26 ביולי 2002 במשחק קבוצתו מול רוסריו סנטרל. גונסאלו החליף באותה עונה את הבלמים פבריסיו קולוצ'יני והורסיו אמלי שהובילו את הקבוצה לאליפות עונה קודם לכן. הוא הפך לאחד הבלמים הטובים בליגה והצטיין גם במדי הנבחרת הצעירה. בזכות יכולתו הטובה הוחתם על חוזה בוויאריאל הספרדית. בעת ששיחק בספרד זומן גונסאלו לנבחרת הבוגרת. לקראת סוף 2005 נפצע בצורה קשה בברכו הימנית ונאלץ להיעדר מהמגרשים לכחצי שנה. הוא התאושש מהפציעה, אך באפריל 2006 נפצע שוב במשחק מול ברצלונה, כאשר סבל מקרע ברצועות הצולבות. בעקבות פציעה זו הושבת גונסאלו ל-3 חודשים. זמן קצר לאחר חזרתו לכושר משחק, באוגוסט 2006, נפצע גונסאלו במהלך אימון בפעם השלישית, שוב ברצועות הצולבות בברכו הימנית. אחרי חצי שנה נוספת מחוץ למגרשים, חזר גונסאלו להרכב הקבוצה. בסוף עונת 2011/2012 ירד גונסאלו יחד עם ויאריאל לליגה הספרדית השנייה בכדורגל, דבר שסלל את דרכו בקיץ לחתום בשורות פיורנטינה האיטלקית. ב-10 ביולי 2017 חזר רודריגס לאחר 13 שנה לקבוצת נעוריו סן לורנסו. גונסאלו היה שותף לזכייתה של ארגנטינה הצעירה באליפות אמריקה הדרומית עד גיל 20 ב-2003. הוא היה בהרכב הנבחרת הצעירה אשר סיימה רביעית במונדיאל הנוער באותה שנה. לרשותו שבע הופעות במדי הנבחרת הבוגרת. מדיה וקבצים בנושא גונסאלו רודריגס בוויקישיתוף גונסאלו רודריגס, באתר Transfermarkt גונסאלו רודריגס, באתר Fussballdaten.de (בגרמנית) גונסאלו רודריגס, באתר Soccerway גונסאלו רודריגס, באתר BDFutbol גונסאלו רודריגס, באתר WorldFootball.net גונסאלו רודריגס, באתר National Football Teams גונסאלו רודריגס, באתר FootballDatabase.eu
סיירה נבדה

בספרדית "רכס השלג". שם זה ניתן לכמה רכסי הרים בעולם. האם התכוונתם ל... סיירה נבדה (ספרד) – רכס הרים בספרד המוגן על ידי הפארק הלאומי סיירה נבדה (ספרד) סיירה נבדה (ארצות הברית) – רכס הרים בקליפורניה שבארצות הברית סיירה נבדה (מקסיקו) – רכס הרים הנמצא במדינות פואבלה ומקסיקו שבמקסיקו סיירה נבדה (הר געש כבוי) – הר געש בצ'ילה סיירה נבדה דה לאגונאס בראבס – רכס הרים געשי בצ'ילה ובארגנטינה סיירה נבדה דה מרידה – חלק מהאנדים הנמצא בוונצואלה סיירה נבדה דה סנטה מרתה – רכס הרים המופרד מהאנדים ונמצא ליד החוף הקריבי של קולומביה תאגיד סיירה נבדה – ספקית אלקטרוניקה ותעבורה מסחרית כלל עולמית סיירה (פירושונים)
סרדו

סרדו (Sardu. נקראת לעיתים, בהתאם לאזור או לתרבות המקומית סרדו (Sardo) או סרדה) היא שפה הנמנית עם השפות הרומאניות במשפחת בשפות ההודו-אירופיות. משנת 1997 היא מוכרת כשפה רשמית של האזור האוטונומי סרדיניה, יחד עם השפה האיטלקית. לפי הערכה, מספר דוברי הסרדו בעולם מגיע ל-2.5 מיליון. דוברי השפה מחוץ לאי הם מהגרים המצויים במדינות אוסטרליה, גרמניה, ארצות הברית ובריטניה. השפה נחשבת לשמרנית ביותר מבין השפות הרומאיות המערביות, אשר מוצאן מהשפה הלטינית. ניתן למצוא אותה בשני ניבים עיקריים: הקאמפידנזה (campidanese) - הניב מדובר בחלק המרכזי-דרומי של האי, באזור בו מצויה אוכלוסיית 900,000 תושבים, כמחצית מאוכלוסיית האי. הניב נחשב כמרוחק יחסית מהשפה הלטינית. הקאמפידנזה הוא ניב הומוגני יחסית לניב השני הנפוץ, הניב לוגודורזה־נאורזה. למרות זאת, קיים מיון משני לשבעה ניבים: דרומי meridionale מרכזי centrale מזרחי occidentale o rustico אזורי סוצ'יטאנו sulcitano אזורי סאראבזה sarrabese ברבריצ'נו דרומי barbaricino meridionale אזורי אוגליאסטרינו ogliastrino לוגודורזה - נאורזה (logudorese-nuorese) - ניכרות בו השפעות השפות הקטלאנית והלטינית. הניב מדובר באזורים הצפוניים של האי, המכונים בשם: Capo di sopra - שפירושו - הראש העליון, וכולל את הפרובינציות של סאסארי, אולביה טמפיו, נאורו וחלק מאוריסטיאנו. העיר המרכזית באזור היא סאסארי והיא משקל נגד לעיר הראשית באי קליארי שכונתה בשם: Capo di sotto שפירושו - הראש התחתון. באופן מסורתי, שתי הערים חילקו ביניהן את האי באופן מִנוהלי. מספר דוברי ניב זה נאמד ב-400,000. הוא כולל שני ניבי משנה: לוגודורזה נאורזה תולדות האי סרדיניה מצביע על בידודה מהיבשת האירופית עד לעת החדשה. עובדה זו שמרה על היסודות הרומאיים (לטיניים ואטרוסקים) של השפה, יחד עם השפות הקדם-רומאיות שהיו באי. שפת הסרדו, בדומה לשפות לטיניות אחרות ספגה השפעות מהשפות הבאות: איבריות אטרוסקי פיניקית וכן השפעות משניות מהשפות: קטלאנית ספרדית איטלקית מוצא השפה, המכונה לעיתים בכינוי פאלאוסרדינית (Paleosardinian), עדיין לא ברור בשל העדר עדויות בכתב. קיימים ממצאים בכתב רק מימי הביניים. מחקרים רבים ניסו לגלות את מקורותיה הלא-ידועים של השפה משורשים קדם-רומאיים. ההשערה ההתחלתית קושרת את העם הסרדי עם השרדנה - אחד מגויי הים. החוקר מסימו פיטאו (Massimo Pittau) טען בשנת 1994 כי הוא מצא שורשים לטינים דומים הן בשפה האטרוסקית והן בשפה הנוראגית - שפה מקומית באי. ידוע על הקשר בין האטרוסקים מטוסקנה לבין סרדיניה. ישנה דעה כי יש לצפות כי השפה הקדומה הפאלאוסרדינית דומה לשפות האיבריות והסיקוליאנית. מילון לשפת סרדו - המתנהל בשפות סרדו, איטלקית ואנגלית. סרדו, באתר אנציקלופדיה בריטניקה (באנגלית)
הסכם בוקרשט (1916)

הסכם בוקרשט, שנחתם ב-27 באוגוסט[דרושה הבהרה] 1916, בין רומניה ובין מדינות ההסכמה קבע את תנאי ההצטרפות של רומניה למדינות ההסכמה במלחמתן נגד מעצמות המרכז. אחרי שנתיים של נייטרליות כלפי המדינות שנאבקו במלחמת העולם הראשונה, הצטרפה רומניה למדינות ההסכמה תמורת הבטחה לסיפוח טרנסילבניה, שהייתה חלק מהאימפריה האוסטרו-הונגרית ורוב תושביה היו רומנים. קרוב לחצי מיליון חיילים רומנים חצו את מעברי הרי הקרפטים מרומניה אל טרנסילבניה ותקפו את הצבא האוסטרו-הונגרי, אולם לאחר מכן תקף צבא גרמני-בולגרי את רומניה מדרום, וצבא גרמני נוסף עצר את הפלישה הרומנית לטרנסילבניה והדף אחורה את הרומנים. במהלך המלחמה נכבשה בירת רומניה, בוקרשט והממשלה הרומנית נסוגה ליאשי. במהלך מלחמת העולם הראשונה איבדה רומניה כמאה אלף חיילים ונגרמו לה נזקים גדולים, אך טרנסילבניה צורפה אל רומניה. מדיה וקבצים בנושא הסכם בוקרשט בוויקישיתוף "רומניה במלחמת העולם הראשונה", באתר history-maps.com . ערך זה הוא קצרמר בנושא אמנות והסכמים ובנושא רומניה. אתם מוזמנים לתרום לוויקיפדיה ולהרחיב אותו.
בובה (פירושונים)

האם התכוונתם ל... בובה – דמוי אדם המשמש כצעצוע, כאביזר באמנויות הבמה או בשימושים אחרים מריונטה – בובה על חוט בובה (עיר) – עיר בצרפת, משכנה של קתדרלת בווה, בעלת אולם התווך (בית המקהלה) הגבוה בעולם בובה (אי) – אי השייך לנורווגיה בובה (מחזה) – מחזה מאת הלל מיטלפונקט על אודות אדם הלוקה בשכלו שמסתבך עם עבריינים. בובה (סרט) – עיבוד לקולנוע של המחזה בובה שנעשה בידי זאב רווח בובה (כינוי) – כינוי חיבה או כינוי לאדם המנוהל בהיחבא בידי אדם אחר (כגון ממשלת בובות) בובה (שיר של נועם בתן) – שיר של הזמר-יוצר הישראלי נועם בתן אישיות בובה קיקבידזה – כינויו של וחטנג קיקבידזה אוסיפ בובה – אדריכל רוסי דניאל בובה – פרמקולוג איטלקי ראול בובה – שחקן איטלקי בבה
1971 בטלוויזיה

ערך מורחב – 1971 הכנסת החליטה ב־1971 להגדיר את תפקידיה של הטלוויזיה החינוכית. הוחלט שזאת תמשיך לפעול בנפרד מהטלוויזיה הכללית (הערוץ הראשון), כחלק ממשרד החינוך והתרבות. תחומיה כוללים תוכניות לימודיות לבתי הספר, תוכניות חינוכיות ותוכניות לגיל הרך. פסטיבל הזמר והפזמון (שודר החל מ־1969 ביום העצמאות) - הופעה בולטת של שלישיית "הגשש החיוור" בשיר "מים לדוד המלך". "חדווה ושלומיק" - סדרה המבוססת על ספרו של אהרן מגד "חדווה ואני", בכיכוב הילית ישורון, יוסי גרבר, יעל אביב ומנחם זילברמן. סיפורו של זוג העוזב את הקיבוץ. הותקפה על רמתה הנמוכה וה"לא חינוכית". מבט לחדשות. 3 בינואר – תחילת שידורי "האוניברסיטה הפתוחה" (הבריטית) ב־BBC. תחילת שידורי הסדרה "קולומבו" בארצות הברית (עד 1978). תחילת שידורי הסדרה "קו אונידין" בבריטניה (עד 1980). תחילת שידורי הסדרה "על אדונים ומשרתים" בבריטניה (עד 1975). תחילת שידורי הסדרה "הכל נשאר במשפחה" בארצות הברית (עד 1979) שידורי בידור מוזיקליים בטלוויזיה האמריקאית מלבלבים. בין היתר עולות התוכניות "The Jackson 5ive" עם חמישיית הג'קסונים (שודרה עד 1973); "Soul Train", מקבילה אפריקאית-אמריקאית לתוכניות הפופ ה"לבנות"; "המופע של דיק ואן דייק"; ו"שעת הקומדיה של סוני ושר" הפסקת שידורי "משפחה שכזאת" בארצות הברית (התחילה ב־1966). הפסקת שידורי "הבוורלי הילבילים" בארצות הברית (התחילה ב-1962) 6 ביוני – משודרת התוכנית האחרונה של "המופע של אד סאליבן" (ששודרה מ-1948) 1970 בטלוויזיה - 1971 בטלוויזיה - 1972 בטלוויזיה מדיה וקבצים בנושא 1971 בטלוויזיה בוויקישיתוף
מאורו רוסאלס

מאורו דמיאן רוסאלס (ספרדית: Mauro Damián Rosales; נולד ב-24 בפברואר 1981 בויז'ה מריה שבפרובינציית קורדובה בארגנטינה) הוא כדורגלן ארגנטינאי. רוסאלס החל את הקריירה בקבוצת ניואל'ס אולד בויס. הוא נודע במהירותו וביכולת טכנית גבוהה וקיבל את הכינוי "ספידי רוסאלס". ב-2004 נרכש רוסאלס על ידי אייאקס אמסטרדם ההולנדית בה שיחק במשך 3 עונות ללא הצלחה יתרה. ב-2007 נרכש רוסאלס על ידי ריבר פלייט תמורת 1.8 מיליון אירו כחלק ממסע רכש שערכה הקבוצה כדי לשוב ולזכות באליפות. למרות מסע הרכש הנוצץ, הקבוצה אכזבה וסיימה באמצע הטבלה. ב-18 במרץ 2011 לאחר מחלוקות רבות חתם במועדון סיאטל סאונדרס מליגת ה־MLS. בתחילת 2014 נרכש על ידי צ'יבאס ארצות הברית. רוסאלס היה בסגל הנבחרת הצעירה של ארגנטינה אשר זכתה במונדיאל הנוער לשנת 2001. רוסאלס היה גם בסגל הנבחרת האולימפית אשר זכתה במדליית הזהב במשחקים האולימיפיים באתונה 2004. לרשותו של רוסאלס 10 הופעות במדי הנבחרת הבוגרת בהן כבש שער אחד. ניואל'ס אולד בויס אליפות ארגנטינה - 1 (אפרטורה 2004) אייאקס אמסטרדם הגביע ההולנדי - 1 (2006) גביע יוהאן קרויף - 2 (2005, 2006) נבחרת ארגנטינה מונדיאל הנוער - 1 (2001) מדליית זהב אולימפית - 1 (2004) מדיה וקבצים בנושא מאורו רוסאלס בוויקישיתוף מאורו רוסאלס, באתר Transfermarkt מאורו רוסאלס, באתר Soccerway מאורו רוסאלס, באתר WorldFootball.net מאורו רוסאלס, באתר National Football Teams מאורו רוסאלס, באתר FootballDatabase.eu פרופיל השחקן באתר MLS
סבסטיאן בטאליה

סבסטיאן אלחנדרו בטאליה (ספרדית: Sebastián Alejandro Battaglia; נולד ב-8 בנובמבר 1979 בסנטה פה, ארגנטינה) הוא כדורגלן עבר ארגנטינאי ששיחק בעיקר בבוקה ג'וניורס. בטאליה גדל במחלקת הנוער של בוקה ג'וניורס, אחת מקבוצות הפאר בארגנטינה ובעולם. הוא ערך את הופעת הבכורה במדי הקבוצה הבוגרת ב-31 במאי 1998 ומיד הפך לאחד השחקנים החשובים של הקבוצה. בטאליה, המשחק בעמדת הקשר האחורי, התאפיין בסגנון משחק קשוח ובראיית משחק טובה. ב-2004, מיד לאחר משחקה של בוקה בגמר הגביע הביניבשתי, נרכש בטאליה על ידי ויאריאל מהליגה הספרדית ב-2.8 מיליון אירו עבור מחצית מכרטיסו. עם הצטרפותו, סבל בטאליה מפציעה קשה אשר השביתה אותו לחצי שנה. בנוסף, משפחתו נתקלה בקשיי התאקלמות בספרד. לאור המצב, ביקש בטאליה להשתחרר מהקבוצה ואכן, ביולי 2005 נרכש בטאליה בחזרה על ידי בוקה ג'וניורס. עם חזרתו לארגנטינה סבל בטאליה מפציעות טורדניות אך התאושש מהן וחזר להיות לאחד השחקנים החשובים של הקבוצה. בטאליה נחשב לאחד משחקניה הגדולים של הקבוצה בשני העשורים האחרונים וזכה איתה בלא פחות מ-12 תארים. בטאליה שיחק בסך הכל 10 משחקים במדי הנבחרת מאז ערך את הבכורה ב-2005. עם מינויו של אלפיו באסילה כמאמן הנבחרת זכה בטאליה למספר זימונים לסגל. למרות זאת, לאור התחרות הקשה מצידם של קשרים אחרים כדוגמת חבייר מסצ'ראנו, אסטבן קמביאסו ופרננדו גאגו, בטאליה מתפקד כגיבוי לסגל הרחב של הנבחרת. בוקה ג'וניורס אליפות ארגנטינה - 5 (אפרטורה 1998, קלאוסורה 1999, אפרטורה 2000, אפרטורה 2003, קלאוסורה 2006, אפרטורה 2008, אפרטורה 2011) גביע ליברטדורס - 4 (2000, 2001, 2003, 2007) הגביע הביניבשתי - 2 (2000, 2003) גביע רקופה סודאמריקנה - 1 (2005) מדיה וקבצים בנושא סבסטיאן בטאליה בוויקישיתוף סבסטיאן בטאליה, באתר Transfermarkt סבסטיאן בטאליה, באתר Soccerway סבסטיאן בטאליה, באתר National Football Teams סבסטיאן בטאליה, באתר FootballDatabase.eu פרופיל המאמן, באתר Transfermarkt